****



**Jelgavas pilsētas pedagogu konkurss 2018./2019.**

**Inga Branta**

**Jelgavas Spīdolas Valsts ģimnāzija**

**Tēma:** Laikapstākļi

**Klase:** 11.soc. (3. svešvaloda)

**Zināšanu līmenis:** A1-A2

**Stundu skaits nedēļā:** 3

**Laiks iespējām**

**11.soc. klases portrets**

11. soc. klasē mācās 26 skolēni (no kuriem 2 ir puiši un 24 meitenes), tāpēc svešvalodā, ieskaitot 3. svešvalodu, klase tiek dalīta 2 grupās. Šī ir sociālā un humanitārā novirziena klase, kurai kā viens no profilpriekšmetiem ir franču valoda.

Klase ir draudzīga, motivēta, atvērta, radoša,bet arī prasīga, tāpēc vienmēr ar prieku eju uz stundām. Skolēniem pašiem patīk iesaistīties dažādās aktivitātēs, kurās arī mudina mani kā skolotāju iesaistīties, tāpēc šogad pirmo reizi izveidojām izrādi franču valodā un piedalījāmies “Latvijas franču valodas teātra festivālā”. Vairāki skolēni šogad organizēja “Franču Ziemassvētkus” un aprīlī “Franču valodas pēcpusdienu”, mudinot arī skolēnus no citām klasēm apgūt šo valodu.

Ar šiem skolēniem ir viegli strādāt, jo atmosfēra ir draudzīga un labestīga. Skolēni labprāt dalās ar saviem ierosinājumie, neslēpj nezināšanas un arī nebaidās skolotājai pateikt, ka kaut kas nav izdevies.

****

**Sasniedzamie rezultāti**

* Skolēni, atbilstoši katrs savām spējām, māk pastāstīt laika ziņas franču valodā kā laika ziņu diktori;
* Skolēni māk dažādos avotos ( internets, laikraksti, radio pārraides, televīzija, mobilās ierīces u.c.) atrast laika ziņas un pastāstīt par laika prognozēm un aprakstīt pašreizējo laiku;
* Skolēni izprot vienkāršo nākotni (Futur Simple), māk to pielietot ikdienā reālās situācijās, tulkojot/stāstot, kāds laiks ir pašreiz un kāds būs tuvākajās dienās;
* Skolēni nostiprina/iemācās prezentēšanas prasmes (kā laika ziņu diktori);
* Skolēni prot jēgpilni izmantot IKT rīkus, meklējot, analizējot, tulkojot informāciju par laika ziņām un laika prognozi, kas palīdz viņiem sasniegt pašu nostādītos mērķus un sasniedzamos rezultātus, lai tēmas noslēgumā varētu pastāstīt laika ziņas, atbilstoši savām spējām;
* Skolēni var kontūrkartē atpazīt Eiropas valstis, kā arī lielākās pilsētas Francijā, kā arī sevis izvēlētajā valstī;
* Skolēni, sadarbojoties kopā, ir izveidojuši vērtēšanas kritērijus noslēguma darbam par tēmu;
* Katrs skolēns zina vismaz 30 dažādus izteicienus/vārdiņus, kuri attiecas uz tēmu “Laikapstākļi”;



**Iegūtās zināšanas:**

* Katrs zina vismaz 30 jaunos vārdiņus/izteicienus, runājot par laikapstākļiem;
* Māk izveidot teikumus un stāstījumu par laika ziņām šodien un tuvākajā laikā;
* Zina Francijas lielākās pilsētas, kalnus, reģionus un prot tos parādīt kartē;
* Zina Franciski nosaukt vismaz 20 Eiropas valstis un prot tās parādīt kartē;
* Zina, kā veido darbības vārdus vienkāršajā nākotnē un prot ar tiem izveidot teikumus;

**Prasmju attīstīšana:**

* IKT rīku jēgpilna izmantošana, apgūstot jaunos vārdiņus, tos nostiprinot, meklējot informāciju;
* Prezentēšanas prasmu attīstīšana;
* Caurviju prasmes, lasot, klausoties, skatoties,vērojot;
* Lasītprasmes un rakstītprasmes nostabilizēšana;
* Radošuma prasmju attīstīšana, veidojot prezentācijas, piedaloties konferencē;
* Pašvadība un pašizziņa mācīšanās procesā, izvirzot sasniedzmo rezultātu, izvērtējot savu sniegumu, analizējot savu darbu;
* Sadarbība grupu un pāru darbos;
* Informācijas meklēšana, analīze;
* Līdzdalība mācību satura izvēlē, uzlabošanā.

**Tēmas attīstība**



|  |  |  |  |
| --- | --- | --- | --- |
| Datums | Tēma | Sasniedzamais rezultāts | Metodes un pieejas |
| 16.04. | Ievadstunda:  Eiropas valstis | -prot Eiropas valstu nosaukumus franču valodā, prot tos pareizi izrunāt;  -Spēj parādīt kartē vismaz 20 Eiropas valstu atrašanās vietas;  -Var nosaukt vismaz 7 Francijas lielākās pilsētas, tās pareizi izrunājot, kā arī parādīt to atrašanās vietu kartē;  -var paši kontrolēs savu mācīšanās daudzumu, tempu;  - ir attīstīta sadarbības prasme; | Izpēte internetā, pildot uzdevumus un pašiem individuāli saprotot un definējot jaunapgūtos vārdiņus;  IKT lietošana;  Grupu darbs  Vingrināšanās uzdevummi  Vizualizēšana |
| 18.04. | Laikapstākļi:  Iepazīšanās ar tēmu | - katrs zina vismaz 10 jaunus izteicienus/vārdiņus par tēmu “Laikapstākļi”;  -lietojot vienkāršus izteicienus, var pastāstīt, kāds laiks ir ārā;  -mobilajās lietotnēs spēj orientēties un atrast vajadzīgo informāciju;  -Sāk apgūt prezentēšanas prasmes, kuras nepieciešamas gala darbam tēmas noslēgumā; | Izpēte internetā, pildot uzdevumus un pašiem individuāli saprotot un definējot jaunapgūtos vārdiņus;  IKT lietošana;  Grupu darbs  Pāru darbs  Vingrināšanās uzdevumi  Vizualizēšana  Darbu prezentēšana  Uzdevumu pildīšana individuāli |
| 23.04. | Vienkāršā nākotne | -māk pārveidot darbības vārdus nākotnes formā;  -var izveidot vienkāršus teikumus par tēmu “Laikapstākļi;  -spēj tekstā atpazīt vārdus nākotnes formā;  -var saklausīt vārdus nākotnes formā dažādos ierakstos un “izvilkt” sev nepieciešamo informāciju;  -var pastāstīt par laika prognozēm tuvākajās dienās, lietojot vienkāršo nākotni; | Vingrinājumi;  Izpēte;  IKT lietošana;  Saruna par izpratni;  Uzdevumu pildīšana;  Pāru darbs; |
| 25.04. | Laika prognozes | -Var izveidot mazliet sarežģitākus teikumus par tēmu, analizējot doto informāciju;  -patstāvīgi meklē nepieciešamo informāciju tēmas izpratnei un pilnveidošanai;  -var uztevert autentiskus tekstus franču valodā video, radio un laikrakstu formā, vēlāk atstāstot iegūto informāciju;  -zina vismaz 10 jaunus vārdņus un izteicienus; | Izpēte;  Informācijas meklēšana;  Atbildes uz jautājumiem;  Jautājumu uzdošana;  Darbs ar tekstu;  IKT lietošana; |
| 30.04. | Gatavošanās ieskaite par tēmu: Laikapstākļi | - Spēj klausīties autentiskus teksutus par tēmu “laikaziņas” un izvilkt sev nepieciešamo informāciju, lai savu spēju robežās saprastu un to nodotu tālāk;  -ir iemācījies vismaz 10 jaunus vārdiņus vai izteicienus un spēj tos iesaistīt tekstā;  -izsaka savu pārliecību, viedokli, kā arī uzklausa citus klasesbiedrus;  -patstāvīgi meklē sev nepieciešamo informāciju, izmantojot IKT rīkus, avīzes un žurnālus;  -ir parādījis savu darbu kādam klasesbiedram, ar kuru kopā, tas ir pilnveidots;  -ir izveidojis prezentāciju noslēguma konferencei;  - kopīgi ir izveidoti kritēriji noslēguma darbam; | Informācijas izpēte, vākšana, analizēšana;  IKT lietošana;  Patstāvīgais darbs;  Uzdevumi pildīšana, meklējot atbildes uz jautājumiem;  Pāru darbs;  Diskusija; |
| 02.05. | Tēmas noslēgums:  Konference – prezentācijas | -Prot prezentēt savu darbu, parādot savas iegūtās zināšanas, atbilstoši savam līmenim;  -Skolēni droši izsakās konferencē, analizējot klasesbiedru prezentācijas;  -Skolēni prot saskatīt saikni ar reālo dzīvi un apgūto vielu;  -Skolēni piedalās konferences darbu vērtēšanā;  -Skolēni droši izvērtē savu un skolotāja darbu un apgūtās tēmas ieguvumus;  -Iesaistās diskusijā par turpmākā mācību darba uzlabošanu – gan no skolotājas, gan pašam no savas puses; | Konference;  Prezentēšana;  IKT lietošana;  Diskusija;  Vizualizēšana; |

**Metodes un pieejas**



**Izpēte:**

Skolēniem gandrīz katru stundu jāmeklē informācijas mobilajās ierīcēs, laikrakstos, internetā, lai paši spētu analizēt, domāt un pastāvīgi būtu spējīgi atrast vajadzīgo informāciju;

**Grupu darbs**

Skolēni savos mobilajos tālruņos meklē informāciju par laikapstākļiem Latvijas novados, tad prezentē.

Skolēni dažādos laikrakstos meklē laika prognozes franču, latviešu, angļu un krievu valodās, lai izveidotu plakātu un to prezentētu, atbilstoši savām spējām.

**Pāru darbs**

Tēmas ietvaros skolēni bieži darbojas pāros, izvērtējot viens otra darbu, palīdzot uzlabot. Pāros arī nereti skolēni veido un izrunā, dialogos, jautā jautājumus un atbild uz tiem u.c.

**Uzdevumu pildīšana**

Ir konkrētas lietas, kuras skolēniem jāiemācās par attiecīgo tēmu, tāpēc uzdevumu pildīšana palīdz to sasniegt. Skolēnipilda uzdevumus aplikācijā quizlet, kur katrs individuāli var izvēlēties sev tīkamākos uzdevumus, atbilstoši savām spējām. Ir uzdevumi, kurus skolēni pilda individuāli, pa pāriem vai grupās, lai labāk izprastu tēmu.

**Vingrināšanās**

**(izrunas vingrinājumi)**

Tā kā franču valoda nav dzirdama tik bieži, tad ļoti svarīgi 3. svešvalodā ir izrunas vingrinājumi, kurus veic katru stundu. Tie nereti ir jauno vārdiņu apguves procesa sastāvdaļa vai sen piemirstu skaņu trennēšana.

**Diskusija**

Diskusija ir noder divos gadījumos: konkēti runājot par tēmu “Laikapstākļi” un izrunājot tēmas attīstību, veiksmes, neveiksmes, veicamās pārmaiņas. Skolēni šajā klasē ir ļoti atvērti un neslēpj savas izjūtas, domas, vēlmes, tāpēc ir diskusija ir ļoti

nepieciešama un noderīga.

**Vizualizēšana**

Pēc manām domām, skolēniem apgūstot valodu, īpaši 3.svešvalodu, kuru nedzird ikdienā, ir ļoti nepieciešama vizualizēšana, jo, kā jau tika noskaidrots 10. klasē, vairumam skolēnu ir redzes atmiņa, tāpēc jaunos vārdiņus prezentēju aplikācijā, kurā var redzēt bildes. Aplikācijā arī var klausīties izrunu, kas ir ļoti labi, ja skolēni ir aizmirsuši stundā dzirdēto vārda izrunu.

Vizualizēšana arī skolēniem ir veidojot prezentācijas, plakātus, kas palīdz apgūt tieši šo tēmu. Paši skolēni veido sev “špikerus’, kas palīdz iemācīties vienkāršās pagātnes veidošanu un lietošanu.

**Konference: Darbu prezentēšana**

Noslēguma darbs tika veidots kā konference, demonstrējot, kas ir konference, kā notiek gatavošanās tai. Skolēni rāda sagatavotās prezentācijas, kurām paši veidojuši vērtēšanas kritērijus, piedalās darbu izvērtēšanā un pēc tam diskutē par sasniegto šajā tēmā.

Tā kā līdz mācību gada beigām palicis maz laika, tad ar skolēniem atļaujos izrunāt, kādu tēmu viņi nākošo vēlētos apgūt, kādas prasmes pilnveidot, balstoties uz šo jau apgūto tēmu.

**Darbs ar tekstu**

Labāk skolēni iemācās, kad viņiem nesaka visu priekšā, bet dot iespēju pašiem pētīt, strādāt un meklēt. Darbs ar tekstu tam palīdz. Skolēni iemācās atrast tekstos informāciju, speciāli radītos vai jau autentiskos un redz pielietojumu jaunajiem vārdiņiem, nākotnes laikam, iemācoties vēl jaunus izteicienus, īpaši talantīgie skolēni, kasvēlas un var apgūt vairāk.

**Atbilžu meklēšana uz jautājumiem**

11.soc. klase meklē atbildes uz jautājumiem, izmantojot IKT rīkus, grāmatas, avīzes, dotos tekstus u.c. , tādējādi labāk izprotot tēmu, redzot jautājumos vienkāršo nākotni un izteicienus par laikapstākļiem (jaunus un jau mācītus) un tos izmantojot veidojot atbildes. Skolēni arī mācās meklēt un atrast informāciju lielu apjomu tekstos, laikrakstos, dotos tekstos, klad vajag ko konkrētāku, un internetā, tādējādi redzot sasaisti ar reālo dzīvi un mācoties atrast informāciju

****



**Izglītojamo izaugsmes mērījumu metodika**

*Savu individuālo sasniedzamo rezultātu analīze:* Skolēni gan kopīgi, gan katrs indiduāli izvirzīja sasniedzamos rezultātus katras stundas sākumā un to sasniegšanu izvērtēja katras stundas beigās, kā arī tēmas beigās, tādējādi viegli redzot un salīdzinot savu izaugsmi un iegūto zināšanu izaugsmi. Tas palīdzēja arī pašiem izvērtēt, kā un ko darīt mācīšanās rezultātu uzlabošanā.

*Luksafors*, kas sastāv no zaļa, dzeltena un balta aplīša, palīdz gan skolēnam pašam izvērtēt, gan skolotājam viegli pārredzēt klasi kopumā. Tas noder izvērtējot savas zināšanas, sajūtas, tempu u.c. Skolēni jau zina, ka zaļā krāsa liecina par labajām sajūtām vai to, ka ir visu izpratis/apguvis, dzeltenā ir daļēji apgūts/izprasts, bet baltā liecina par to, ka nav zināšanu vai izpratnes, kas ātrā un uztveramā veidā sniedz skolotājam signālu, ka vajag palīdzību vai rast risinājumu, kā tuvoties uz izpratni.

*Whatsapp grupa:* Tā kā skolēniem un skolotājai ir kopīga *whatsapp* grupa, kur viegli un ātri nodot informāciju, tad bieži stundas beigās skolotāja aicina skolēniem aizsūtīt savas emocijas, apguves rādītājus u.c. ar emoji (citreiz pēc savas brīvas izvēles, citreiz skolotājas norādītas) vai īsu teikumu, kas atbil uz skolotājas uzdoto jautājumu. Grupā arī skolēni tēmas noslēgumā atsūta savas uzzīmētās diagrammas, kas attēlo viņu personīgo izaugsmi attiecīgajā tēmā.

*Kahoot/quizzes:* Aplikācija tiek nereti izmantota, lai pārbaudītu konkrētas skolēnu zināšanas un skolotājs var redzēt, cik labi skolēni apguvuši jaunos vārdiņus, nākotnes laika lietošanu un veidošanu u.c.

*Izejas biļetes* sniedz atbildes uz garākiem jautājumie, kuras skolotāja pēc attiecīgās stundas grib noskaidrot. Tēmas sākumā, piemēram, katrs skolēns tādā veidā var pateikt, ko vēl viņš vēlētos apgūt, kas viņu interesē, tādējādi uzlabojot nākamo stundu kvalitāti. Izejas biļetes arī palīdz redzēt, kas sagādāja grūtības un ko vēl skolēns grib pateikt. Šīs tēmas ietvaros, arī sapratu, ka skolēniem bija grūtības ar klausīšanās uzdevumiem , kā dēļ nākošajās stundās vairāk iekļāvu klausīšanās uzdevumus, kas ļautu uzlabot šīs prasmes.



**Izejas biļete – Laikapstākļi**

*Vārds: ...............................*

*Šodien es iemācījos* .......................................................................

.......................................................................

........................................................................

*Es vēl gribētu iemācīties* .......................................................................

.......................................................................

.......................................................................

*Visvairāk man šajā stundā patika* .......................................................................

...............................................................................................................................................

*Ko es šodien nepateicu, bet gribētu pateikt/pajautāt:*

...............................................................................................................................................

........................................................................



**Atgriezeniskā saite**

Skolēni katru stundu sniedz

atgriezenisko saiti, kā arī paši individuāli izvērtē savu sasniedzamo rezultātu sasniegšanu (vai virzināšanos tiem tuvāk), skolēni arī tiek aicināti stundas laikā papildināt savus mērķus, bet katras stundas nobeigumā veic piezīmes, atzīmējot sasniedzamo rezultātu īstenošanu, daļēju īstenošanu vai neīstenošanu, kā gadījumā, stundas beigās izvērtējot, kas ir traucējis šo rezultātu sasniegt un kā to varētu labot.

Stundas beigās skolēni pilda “Izejas biļetes”, kas dažreiz ir kā stundas vērtējums, pašvērtējums vai zināšanu pārbaude. Dažās stundās arī skolotāja dod iespēju pildīt testu internetā ( kā *quizzes* vai *kahoot* formā), izmantojot savas mobilās ierīces.

At  **Sasniegumi**

Katru stundu skolēni kopējā *whatsapp* grupā iesūta ātro atbildi uz skolotājas uzdoto jautājumu ( *emoji*, kas raksturo stundu, sirsniņas *emoji*, kuras krāsa liecina, kā juties vai kā apguvis tēmu utt.)

Galvenā atgriezniskā saite tiek sniegta tēmas izskaņā, kad pēc “Laikapstākļu konferences” skolēni izvērtē savu sniegumu attiecīgajā tēmā, attēlojot to diagrammas veidā, pēc kā seko kopīga diskusija-izvērtējums, kuras laikā skolēni pastāsta un paši apzinās, cik daudz jauna iemācījušies, kur tas dzīvē noderēs, kas patika/nepatika, kas skolotāja mācīšanās metodēs/stilā būtu jāuzlabo, kuras jaunās metodes vai pieejas viņi vēlētos nākamajās stundās.

Arī “*luksafora*” izmantošana ļoti labi parāda skolēnu izaugsmi, pašvērtējumu, sajūtas u.c. , kuru skolotāja izmanto ne tikai stundas beigās, bet arī pēc kāda uzdevuma vai tā pildīšanas laikā.



Skolēni bija ieinteresēti mācīties par tēmu “Laikapstākļi”, jo kā viņi paši atzina, tas ir aktuāli un “noder dzīvē”.

Ar katru stundu grūtības pakāpe pieauga līdz skolēni, kuriem ir A1-A2 līmenis franču valodā skatījās, lasīja un klausījās autentiskus materiālus.

Ar katru stundu grūtības pakāpe pieauga līdz skolēni, kuriem ir A1-A2 līmenis franču valodā skatījās, lasīja un klausījās autentiskus materiālus.

Liels prieks, ka skolēni paši saprata, cik daudz iemācījušies šo 3 nedēļu laikā un stundā nāca ar saviem ierosinājumiem.

11.soc. klases skolēni bija ieinteresēti šajā tēmā, par ko liecina tas, ka viņi vairāk vēlējās uzzināt un izprast tādus terminus arī latviešu valodā kā “ciklons, anticiklons, ģeomagnētiskais lauks” u.c., kuriem bija pievērsuši uzmanību klausoties vai lasot laika ziņas latviešu valodā.

Tā kā šiem skolēniem vidusskolā vēl nav bijusi ģeogrāfija, tad bija prieks arī valodas stundā iemācīt Eiropas valstu atrašanās vietas, Francijas ģeogrāfiju.

**Secinājumi**

Mācīšanās par mūsdienīgu stundu un 21. gadsimta skolu “nes augļus” un pilveido franču valodas stundas. Tas rosina skolēnos vēl lielāku interesi par priekšmetu un konkrētām tēmām.

Tēmu “Laikapstākļi” skolēni apguva pilnībā (atbilstoši A2 līmenim). Skolēni meklēja informāciju dažādās valodās, bet spēja to nodot tālāk franču valodā, kas veicināja arī izpratni par izteicienu salīdzinājumu, līdzību saskatīšanu citās valodās ar franču valodu. Katrs skolēns piedalījās gala konferencē varēja pastāstīt par laikaziņām sevis izvēlētajā valstī. Un skolēni arī varēja uztvert savu klasesbiedru stāstīto ļoti labi.

Šajā tēmā skolēni attīstīja un pilnveidoja tādas prasmes kā informācijas meklēšana, tās nodošana tālāk, IKT rīku jēgpilna lietošana, lasīšana ar izpratni, savas izaugsmes kontrolēšanu.

Skolēni arī uzņēmās atbildību par savas runas pilnveidi, savu izvirzīto sasniedzamo rezultātu pilnveidi, kopīgi piedalījās diskusijās mācību darba uzlabošanā, kā arī iemācījās atrast patiesu informāciju, to pārbaudīt un tad nodot saiem klasesbiedriem.